C 157/10
EL
Επίσημη Εφημερίδα της Ευρωπαϊκής Ένωσης
3.5.2023
42. παροτρύνει τη μελλοντική ισπανική Προεδρία να διοργανώσει συζήτηση υψηλού επιπέδου σχετικά με την ώθηση που απαιτείται σε επίπεδο ΕΕ για την έγκαιρη υλοποίηση των ΣΒΑ.
Η συζήτηση αυτή θα πρέπει να διεξαχθεί στο Συμβούλιο Γενικών Υποθέσεων σε υπουργικό επίπεδο και να στείλει σαφές μήνυμα στην Ευρωπαϊκή Επιτροπή σχετικά με τη σημασία των ΣΒΑ· Προκλήσεις και μελλοντική πορεία
43. επισημαίνει την ανάγκη για καλύτερες διασυνδέσεις μεταξύ των ΣΒΑ και των ΕΣΑΑ, καθώς η χρηματοδότηση αποτελεί το κύριο εμπόδιο για το 47 % των δήμων και των περιφερειών στην υλοποίηση των ΣΒΑ (7) και εξακολουθεί να υπάρχει διαθέσιμο ποσό ύψους 225 δισ.
ευρώ για τα κράτη μέλη από τον ΜΑΑ· 44.
ενθαρρύνει επίσης όλα τα επίπεδα διακυβέρνησης να ενσωματώσουν τους ΣΒΑ στον προϋπολογισμό και στα χρηματοδοτικά τους εργαλεία για την αντιμετώπιση του χρηματοδοτικού κενού· 45.
τονίζει τη σημασία της στήριξης της ΕΕ για την ανάπτυξη δραστηριοτήτων κατάρτισης και ανάπτυξης ικανοτήτων, καθώς το δυναμικό όσον αφορά τόσο τις δεξιότητες όσο και το προσωπικό αποτελεί πρόκληση για 44 % των δήμων και των περιφερειών (8)· 46. καλεί τις μικρές και μεσαίες επιχειρήσεις (ΜΜΕ) να αναπτύξουν και να εφαρμόσουν στρατηγικές βιωσιμότητας στις εταιρείες τους, δεδομένου ότι μόνο το 24 % εξ αυτών διαθέτουν επί του παρόντος συγκεκριμένα σχέδια για τη μείωση του αποτυπώματος άνθρακα (9)· τονίζει την ανάγκη στήριξης των ΜΜΕ στη διαδικασία αυτή και την ανάγκη ενίσχυσης των σχετικών μέτρων σε ευρωπαϊκό, εθνικό, περιφερειακό και τοπικό επίπεδο· 47.
ζητεί καλύτερο και πιο διαρθρωμένο συντονισμό μεταξύ των επιπέδων διακυβέρνησης, με την ΕΕ να δίνει το παράδειγμα, μεταξύ άλλων μέσω μιας πιο συμμετοχικής διακυβέρνησης του Ευρωπαϊκού Εξαμήνου και ενός διαρθρωμένου διαλόγου με τα ενδιαφερόμενα μέρη σχετικά με τους ΣΒΑ· 48.
ζητεί υψηλότερο επίπεδο ηγεσίας από τα θεσμικά όργανα της ΕΕ όσον αφορά την επικοινωνία σχετικά με τους ΣΒΑ.
Δεν είναι όλα τα ενδιαφερόμενα μέρη εξοικειωμένα με το πλαίσιο, και η προτεραιότητα στους ΣΒΑ σε ενωσιακό και εθνικό επίπεδο θα μπορούσε να συμβάλει στην ενίσχυση της πολιτικής προσήλωσης σε όλα τα επίπεδα και στην περαιτέρω ευαισθητοποίηση σχετικά με τους ΣΒΑ επιτόπου· 49.
συνιστά, με βάση τις συστάσεις του ΟΟΣΑ, να χρησιμοποιηθούν οι ΣΒΑ για να δοθεί προτεραιότητα στην εφαρμογή του ευρωπαϊκού πυλώνα κοινωνικών δικαιωμάτων, στην ενίσχυση των κοινωνικών και κοινοτικών υπηρεσιών για κοινωνικά μειονεκτούσες ομάδες, να δοθούν κίνητρα για την απαλλαγή των κτιρίων από τις ανθρακούχες εκπομπές, να επεκταθούν οι βιώσιμες υποδομές για ποδηλάτες, πεζούς και ηλεκτρικά οχήματα, και να ενισχυθεί η συμμετοχή των ενδιαφερόμενων μερών στην τοπικοποίηση των ΣΒΑ με στόχο την ανάκαμψη· 50.
θεωρεί ότι, συμπληρωματικά προς την πράσινη ταξινόμηση ως συμβολή στην υλοποίηση της Πράσινης Συμφωνίας, η Επιτροπή θα πρέπει να υποβάλει επειγόντως πρόταση για τη θέσπιση κοινωνικής ταξινομίας.
Χωρίς κοινωνική ταξινομία, οι επενδυτές και οι επιχειρήσεις δεν έχουν σαφή καθοδήγηση σχετικά με το τι πρέπει να νοείται ως «κοινωνικά επιλέξιμο».
Αυτό δυσχεραίνει την περαιτέρω χρηματοδότηση κοινωνικά υποκινούμενων δραστηριοτήτων στους τομείς της υγειονομικής περίθαλψης, της κοινωνικής στέγασης, των κοινωνικών υπηρεσιών και άλλων.
51. προτείνει τα θεσμικά όργανα της ΕΕ και τα κράτη μέλη να στηρίξουν και να χρηματοδοτήσουν τη δρομολόγηση πρωτοβουλιών κατάρτισης και εκπαίδευσης για την προώθηση της ανάπτυξης ικανοτήτων σε δημόσιους και ιδιωτικούς οργανισμούς κατά τον σχεδιασμό και την εφαρμογή των εκθέσεων και των στρατηγικών σχεδίων για τους ΣΒΑ· 52.
τονίζει ότι η εκπαίδευση, ανεξάρτητα από τις οικονομικές δυνατότητες, αποτελεί θεμελιώδες δικαίωμα, και προτείνει επίσης στα επίπεδα διακυβέρνησης που είναι αρμόδια για την παροχή εκπαίδευσης να εισαγάγουν περισσότερες έννοιες βιώσιμης ανάπτυξης στα εκπαιδευτικά προγράμματα, από το νηπιαγωγείο έως το πανεπιστημιακό επίπεδο· 53.
προτείνει τη δρομολόγηση διοργανικής επικοινωνιακής εκστρατείας της ΕΕ που θα συνδέει σαφώς την εκπλήρωση των ΣΒΑ με βελτιώσεις στην ποιότητα ζωής των πολιτών σε όλες τις περιοχές·
(7) (8) (9)
ΟΟΣΑ (2022) «The Sustainable Development Goals as a framework for COVID-19 recovery in cities and regions» (Οι Στόχοι Βιώσιμης Ανάπτυξης ως πλαίσιο για την ανάκαμψη από τη νόσο COVID-19 στους δήμους και τις περιφέρειες), Έγγραφα Περιφερειακής Ανάπτυξης του ΟΟΣΑ, αριθ.
26, Εκδόσεις του ΟΟΣΑ, Παρίσι ΟΟΣΑ (2022) «The Sustainable Development Goals as a framework for COVID-19 recovery in cities and regions» (Οι Στόχοι Βιώσιμης Ανάπτυξης ως πλαίσιο για την ανάκαμψη από τη νόσο COVID-19 στους δήμους και τις περιφέρειες), Έγγραφα Περιφερειακής Ανάπτυξης του ΟΟΣΑ, αριθ.
26, Εκδόσεις του ΟΟΣΑ, Παρίσι Ευρωπαϊκή Επιτροπή, 2022: Ευρωβαρόμετρο: EU SMEs working towards sustainability: https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_el